text: Gammelt spir ribbet for kobber
  19 december 2011 kl. 09.00
  En gammelt spir ved Grene Kirke er blevet ribbet for sit kobbertag. Samtidig er kirkens nedløbsrør - også af kobber - stjålet.
  Det gamle spir har stået på jorden, siden kirken i 1990 fik bygget sit tårn.
  
  Kun historisk værdi
  -  Spiret har ingen funktion, og det har kun en historisk værdi, siger formanden for meninghedsrådet, Else Marie Madsen, til TV SYD. Så vi skal drøfte i menighedsrådet, hvad der skal ske med spiret.
  Kirken blev genindviet efter at det nye tårn var færdigt. Det skete fjerde søndag i advent for præcis 20 år siden. Det gamle spir har siden stået på kirkegården.
  
  Kom igen
  - Da de stjal vores nedløbsrør første gang for en måneds tid siden, tænkte jeg, at de måske ville komme igen efter kobberet på spiret, siger Else Marie Madsen. 
  Hun har ikke nopet overblik over, hvor meget det stjålne kobber er værd. 
  Foruden kobberet på det gamle spir er kirkens ni nedløbsrør forsvundet igen. De var lige kommet tilbage efter det forrige tyveri.
  